ai4bharat/Pralekha huggingface dataset:
প্রতিরক্ষামন্ত্রক
ভারত – ইতালি সামরিক সহযোগিতা গোষ্ঠীর একাদশতম বৈঠক
নয়াদিল্লি, ০১ জুন, ২০২২
ভারত – ইতালি সামরিক সহযোগিতা গোষ্ঠীর  একাদশ বৈঠক গত ৩১শে মে থেকে পয়লা জুন পর্যন্ত ইতালির রোমে অনুষ্ঠিত হয়। দু’দেশের সেনাবাহিনীর সদর দপ্তর এবং ইন্টিগ্রেটেড ডিফেন্স স্টাফের মধ্যে রণকৌশল ও অভিযান পরিচালনা সম্পর্কিত বিষয়ে নিয়মিত আলাপ-আলোচনার মাধ্যমে দু’দেশের মধ্যে প্রতিরক্ষা সহযোগিতা বাড়াতে এই গোষ্ঠী গঠিত হয়।
ভারতের পক্ষ থেকে এই গোষ্ঠীর বৈঠকে প্রতিনিধিত্ব করেন ডেপুটি অ্যাসিস্ট্যান্ট চিফ অফ ইন্টিগ্রেটেড স্টাফ – এর ব্রিগেডিয়ার শ্রী বিবেক নারাং এবং সেদেশের ডিফেন্স জেনারেল স্টাফ ব্রিগেডিয়ার জেনারেল আলেসান্দ্র গ্রাসানো।
এক বন্ধুত্বপূর্ণ, উষ্ণ ও আন্তরিক পরিবেশ সামরিক সহযোগিতা গোষ্ঠীর বৈঠক অনুষ্ঠিত হয়। বর্তমান দ্বিপাক্ষিক প্রতিরক্ষা সহযোগিতা অনুযায়ী নতুন পদক্ষেপ গ্রহণ নিয়ে আলোচনার পাশাপাশি, চালু প্রতিরক্ষা সহযোগিতাকে আরও মজবুত করা নিয়েও বৈঠকে দু’পক্ষই সম্মত হয়েছে।
CG/BD/SB
(Visitor Counter : 116
প্রধানমন্ত্রীরদপ্তর
ধনতেরাস উপলক্ষে প্রধানমন্ত্রী ২২ অক্টোবর মধ্যপ্রদেশে পিএমওয়াই-জি প্রকল্পের ৪.৫ লক্ষের বেশি সুবিধাভোগীর ‘গৃহ প্রবেশম’-এ অংশগ্রহণ করবেন
মধ্যপ্রদেশে প্রায় ২৯ লক্ষ বাড়ির ৩৫ হাজার কোটি টাকার বেশী ব্যয়ে নির্মাণ কাজ শেষ হয়েছে
নয়াদিল্লি, ১৯ অক্টোবর, ২০২২
ধনতেরাস উপলক্ষে প্রধানমন্ত্রী শ্রী নরেন্দ্র মোদী ভিডিও কনফারেন্সিং-এর মাধ্যমে ২২ অক্টোবর বিকেল ৪টেয় মধ্যপ্রদেশের সাতনায় প্রধানমন্ত্রী আবাস যোজনা- গ্রামীণ প্রকল্পের ৪.৫ লক্ষের বেশি সুবিধাভোগীর ‘গৃহ প্রবেশম’-এ অংশগ্রহণ করবেন। প্রধানমন্ত্রী এই অনুষ্ঠানে ভাষণও দেবেন।
দেশের প্রত্যেক নাগরিক যাতে সব ধরনের মৌলিক সুবিধাযুক্ত নিজের একটি বাড়ি পান তা নিশ্চিত করতে প্রধানমন্ত্রী সর্বদাই তৎপর। ২২ অক্টোবরের অনুষ্ঠান সেই লক্ষ্যপূরণে আরো একধাপ এগোন যাবে। মধ্যপ্রদেশে প্রধানমন্ত্রী আবাস যোজনায় ৩৮ লক্ষ বাড়ি নির্মাণের প্রস্তাব অনুমোদিত হয়েছে। ইতোমধ্যেই ৩৫ হাজার কোটি টাকার বেশি ব্যয়ে প্রায় ২৯ লক্ষ বাড়ির নির্মাণ কাজ সম্পূর্ণ হয়েছে।
(PG/CB/NS
মানবসম্পদবিকাশমন্ত্রক
ভারতীয় জ্ঞান পরম্পরা পাঠক্রমের স্টাডি মেটেরিয়াল প্রকাশ করেছেন কেন্দ্রীয় শিক্ষামন্ত্রী
নতুন দিল্লি, ২ মার্চ, ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক আজ নয়ডাতে ন্যাশনাল ইনস্টিটিউট অফ ওপেন স্কুলিং  –এর ভারতীয় জ্ঞান পরম্পরা পাঠক্রমের স্টাডি মেটেরিয়াল প্রকাশ করেছেন।
অনুষ্ঠানে বিভিন্ন শিক্ষা প্রতিষ্ঠানের প্রধানরা এনআইওএস –এর বিভিন্ন দপ্তরের প্রধানরা ছাড়াও কেন্দ্রীয় শিক্ষা মন্ত্রকের পদস্থ আধিকারিকরা উপস্থিত ছিলেন।
শ্রী পোখরিয়াল এই প্রসঙ্গে জানিয়েছেন, ভারতীয় জ্ঞান চর্চা দেশ – বিদেশে ছড়িয়ে দিতে হবে। বেদ, সংস্কৃত ব্যাকরণ, ভারতীয় দর্শন, সংস্কৃত ভাষা ও সাহিত্যের মতো বিষয়গুলি এনআইওএস –এর মাধ্যমিক ও উচ্চমাধ্যমিক স্তরে পড়ানো হয়। এই স্টাডি মেটেরিয়ালগুলি সংস্কৃত ও হিন্দি ভাষায় পাওয়া যায়।
মন্ত্রী জানিয়েছেন, ভারতীয়ত্বর বিষয়ে গর্ব অনুভব করার জন্য জাতীয় শিক্ষানীতিতে জোর দেওয়া হয়েছে।
এনআইওএস, মাধ্যমিক, উচ্চমাধ্যমিক স্তরে বিভিন্ন বিষয় সংস্কৃত, হিন্দি ও ইংরাজী ভাষায় স্টাডি মেটেরিয়াল তৈরি করে।
বিজ্ঞানের এই সময়ে জল, বায়ু ও ভূমি সংরক্ষণের মতো বিষয়গুলি বেদে যে স্থান পেয়েছে, সেবিষয়ে জানানো হয়।
জাহাজচলাচলমন্ত্রক
হলদিয়া জেটি খুব শীঘ্রই কাজ শুরু করবে; হলদিয়া থেকে পান্ডু পর্যন্ত পুরনো নদীপথকে পুনরুজ্জীবনের জন্য অন্তর্দেশীয় টার্মিনালের জন্য চুক্তি-ভিত্তিক উদ্যোগ নেওয়া হয়েছে : কেন্দ্রীয় জাহাজ চলাচল মন্ত্রী
নয়াদিল্লি, ০৩ জানুয়ারি, ২০২২
কেন্দ্রীয় বন্দর, জাহাজ চলাচল ও জলপথ এবং আয়ুষ মন্ত্রী শ্রী সর্বানন্দ সোনোয়াল জানান, হলদিয়ার অন্তর্দেশীয় জলপথ টার্মিনালটি পুনরায় ব্যবহারের জন্য চুক্তি-ভিত্তিক উদ্যোগ নেওয়া হয়েছে। খুব শীঘ্রই এই জেটি কাজ শুরু করবে। গুয়াহাটির পান্ডু টার্মিনাল থেকে জাহাজ চলাচল এই পথে শুরু হলে চিকেন নেক-এর বিকল্প পথ হিসাবে এটি কার্যকর হবে। জাতীয় জলপথ-২ হিসাবে পরিচিত এই পথে উত্তর-পূর্বাঞ্চল ও বিদেশি রাষ্ট্রগুলির জন্য পণ্য পরিবহণ সহজ হবে।
বন্দর ও জাহাজ শিল্পের সঙ্গে যুক্ত বিভিন্ন প্রতিষ্ঠানের প্রতিনিধিদের সঙ্গে মন্ত্রী মতবিনিময় করেছেন। এই অনুষ্ঠানে রাষ্ট্রায়ত্ত তেল সংস্থা, টাটা স্টিল ও সেইল – এর মতো প্রতিষ্ঠানগুলি, টার্মিনাল ব্যবহারকারী, জাহাজ চলাচল ও বার্জ পরিচালক, সীমাশুল্কের এজেন্ট এবং শ্যামাপ্রসাদ মুখার্জী বন্দর ব্যবহারকারীরা অংশগ্রহণ করেন। জাতীয় জলপথ-১ ও ২ এবং সমুদ্রপথ ব্যবহারের সুযোগ পুরোমাত্রায় কাজে লাগাতে তিনি পরামর্শ দেন।
জাতীয় জলপথ – ১ ও ২ এর রক্ষণা-বেক্ষণের জন্য প্রয়োজনীয়তা গভীরতা নিশ্চিত করা হয়েছে। বার্জ পরিচালকরা জলের গভীরতার কারণে খুব শীঘ্রই এই জলপথ ব্যবহার শুরু হবে। বার্জগুলির জন্য সহজ কিস্তিতে ঋণ পাওয়ার বিষয়টি নিশ্চিত করতে ব্যাঙ্কগুলির সঙ্গে আলোচনা চলছে বলে মন্ত্রী জানিয়েছেন। এই জলপথ ব্যবহারকারী সকলে আগামী দিনে এর পুরো সম্ভাবনাকে কাজে লাগাবেন বলে মন্ত্রীকে আশ্বাস দিয়েছেন।
(CG/CB/SB
বিদ্যুৎমন্ত্রক
সপ্তাহে সাত দিন দিবা-রাত্রী ২৪ ঘন্টা নিরবচ্ছিন্ন বিদ্যুৎ সরবরাহ নিশ্চিত করতে সরকারের পদক্ষেপ
নতুন দিল্লি, ৫ এপ্রিল, ২০২২
গ্রাহকদের সপ্তাহে সাত দিন দিবা-রাত্রী ২৪ ঘন্টা বিদ্যুৎ সরবরাহের প্রাথমিক দায়িত্ব সংশ্লিষ্ট বিদ্যুৎ বন্টন সংস্থাগুলির। ভারত সরকার সমস্ত রাজ্য ও কেন্দ্রশাসিত অঞ্চলের সঙ্গে ২০১৪ থেকে ২০১৭ পর্যন্ত এক যৌথ উদ্যোগ গ্রহণ করে, যেখানে সমস্ত পরিবার, শিল্প ও বাণিজ্যিক সংস্থা এবং কৃষি ক্ষেত্রে দিবা-রাত্রী ২৪ ঘন্টাই নিরবচ্ছিন্ন বিদ্যুৎ সরবরাহের জন্য রাজ্য / কেন্দ্রশাসিত অঞ্চল ভিত্তিক স্বতন্ত্র কর্ম পরিকল্পনা প্রস্তুত করা হয়। এধরণের কর্ম পরিকল্পনা গ্রহণের উদ্দেশ্যই ছিল, বর্তমান গ্রাহকদের নিরবচ্ছিন্ন বিদ্যুৎ সরবরাহ এবং ২০১৯-এর মধ্যে পর্যায়ক্রমে সংযোগহীন গ্রাহকদের কাছে বিদ্যুৎ সংযোগ পৌঁছে দেওয়া।
দেশে সমস্ত পরিবারে নিরবচ্ছিন্ন বিদ্যুৎ সরবরাহ অব্যাহত রাখতে কেন্দ্রীয় সরকার দীনদয়াল উপাধ্যায় গ্রামজ্যোতি যোজনা এবং সুসংবদ্ধ বিদ্যুৎ উন্নয়ন কর্মসূচির মাধ্যমে রাজ্যগুলিকে সাহায্য দিয়ে আসছে। সম্প্রতি বিদ্যুৎ বন্টন ক্ষেত্রের পুনর্গঠনে যে কর্মসূচির সূচনা হয়েছে, তাতে রাজ্যস্তরীয় বিদ্যুৎ বন্টন সংস্থাগুলিকে তাদের বন্টন পরিকাঠামো আরও মজবুত করতে আর্থিক সাহায্য দেওয়া হচ্ছে।
রাজ্যসভায় আজ এক লিখিত জবাবে একথা জানান কেন্দ্রীয় বিদ্যুৎ ও পুনর্নবিকরণযোগ্য শক্তি মন্ত্রী শ্রী আর কে সিং।
CG/BD/AS/
(Visitor Counter : 110
কর্মী, জন-অভিযোগএবংপেনশনমন্ত্রক
কেন্দ্রীয় প্রশাসনিক ট্রাইব্যুনালের পক্ষ থেকে বিবৃতি
নতুন দিল্লি, ১১ এপ্রিল, ২০২০
কেন্দ্রীয় প্রশাসনিক ট্রাইব্যুনাল এবং সারাদেশে ছড়িয়ে থাকা এর মুখ্য বেঞ্চগুলি যতটা সম্ভব মামলার নিষ্পত্তি করেছে এবং প্রতিকারের জন্য যে সব ব্যক্তি এই ট্রাইব্যুনালের কাছে এসেছিলেন তাদের সন্তুষ্টির জন্য সর্বদা সচেষ্ট হয়ে কাজ করেছে। প্রকৃতপক্ষে, ২০২০’র ফেব্রুয়ারী মাস পর্যন্ত এই ট্রাইব্যুনালে মামলার নিষ্পত্তির হার ছিল বিশেষ উল্লেখযোগ্য।
করোনার ভাইরাসের জেরে সামাজিক দূরত্ব বজায় রাখার বিষয়টি সুনিশ্চিত করেই ট্রাইব্যুনালগুলির বেঞ্চে সকলের বসার ব্যবস্থা করা হয়েছিল। তবে, ২২ শে মার্চ থেকে সরকারের নেওয়া বিভিন্ন পদক্ষেপের জেরে কাজ করা অসম্ভব হয়ে পড়েছে। লকডাউন ঘোষণার সাথে সাথে, বেঞ্চগুলির অ্যাডভোকেট বা ট্রাইব্যুনালের কর্মচারীরা কেউই কাজে যোগ দিতে পারছেন না। ভিডিও কনফারেন্সের মাধ্যমে শুনানি পরিচালনা করার বিকল্প ব্যবস্থাও করা সম্ভব হয় নি। কারণ, প্রথমত এর জন্য প্রয়োজনীয় সরঞ্জাম ও পরিকাঠামোগত কোন ব্যবস্থা ছিল না এবং দ্বিতীয়ত লকডাউনের পরিপ্রেক্ষিতে এগুলি ক্রয় করাও সম্ভবপর হচ্ছেনা। যদিও মুখ্য বেঞ্চগুলিতে ২থেকে ১২ এপ্রিল পর্যন্ত ছুটি থাকায় কথা ছিল।
এখন, ১৫এপ্রিলের পর কেন্দ্রীয় সরকার যে পদক্ষেপ গ্রহণ করবে তার উপর নির্ভর করে পরবর্তী সিদ্ধান্ত নেওয়া হবে। আদালত পরিচালনা করা সামান্যতম সম্ভবপর হলেই, আগের মতো সুযোগ- সুবিধাগুলি পাওয়া যাবে বলে বিবৃতিতে বলা হয়েছে।
(CG/SS
কেন্দ্রীয়মন্ত্রিসভা
গুরুগ্রামের এইচইউডিএ সিটি সেন্টার থেকে সাইবার সিটি পর্যন্ত মেট্রো সংযোগ প্রকল্পে অনুমোদন কেন্দ্রীয় মন্ত্রিসভার
গুরগাঁও-এর এইচইউডিএ সিটি থেকে সাইবার সিটি পর্যন্ত ২৮.৫০ কিলোমিটার পথে মেট্রো সংযোগ সম্প্রসারিত হচ্ছে । মোট ৫,৪৫২ কোটি টাকা বিনিয়োগে এই প্রকল্পটি সম্পূর্ণ হবে আগামী ৪ বছরের মধ্যে । এই মেট্রো রুটে থাকবে মোট ২৭ টি স্টেশন ।
আজ এই মর্মে একটি প্রস্তাব অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে । পুরো মেট্রো পথটি নির্মিত হবে মাটির ওপর দিয়ে । প্রকল্প রূপায়নের দায়িত্বে থাকবে হরিয়ানা মাস র্যাপিড ট্রান্সপোর্ট কর্পোরেশন লিমিটেড অর্থাৎ এইচএমআরটিসি ।
প্রসঙ্গত: উল্লেখ্য, এখনও পর্যন্ত ওল্ড গুরুগ্রামে কোনো মেট্রো সংযোগ স্থাপিত হয়নি । তবে, নতুন মেট্রো রুটটি চালু হলে ওল্ড গুরুগ্রামের সঙ্গে যুক্ত হবে নিউ গুরুগ্রাম । শুধু তাই নয়, এই মেট্রো রুটের মাধ্যমে সংযোগ ঘটবে ভারতীয় রেলওয়ের স্টেশনগুলিরও । প্রকল্পের পরবর্তী পর্যায়ে মেট্রো পথের সঙ্গে যুক্ত হবে ইন্দিরা গান্ধী আন্তর্জাতিক বিমানবন্দরও । ফলে সংশ্লিষ্ট অঞ্চলগুলির সার্বিক অর্থনীতিও আরও জোরদার হয়ে উঠবে বলে আশা করা হচ্ছে ।
CG/SKD/CS
(
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য
কেন্দ্রীয় সরকার রাজ্য/কেন্দ্রশাসিত অঞ্চলগুলিকে ৩১ কোটি ১৭ লক্ষেরও বেশি টিকার ডোজ সরবরাহ করেছে
রাজ্য/কেন্দ্রশাসিত অঞ্চলগুলির কাছে টিকাকরণের জন্য ১ কোটি ৪৫ লক্ষেরও বেশি ডোজ রয়েছে
নয়াদিল্লি, ২৬ জুন, ২০২১
দেশে কোভিড-১৯ টিকাকরণের গতি ত্বরান্বিতকরণে এবং টিকাকরণের পরিধি সম্প্রসারণে কেন্দ্রীয় সরকার অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায় গত ২১ জুন থেকে চালু হয়েছে। এই পর্যায়ে টিকাকরণ অভিযান টিকার যোগানের দিক থেকে আরও বেশি সম্প্রসারিত হয়েছে। রাজ্য/কেন্দ্রশাসিত অঞ্চলগুলিকে টিকার আগাম যোগান সম্পর্কে অবহিত করা হচ্ছে, যাতে তারা টিকাকরণে উপযুক্ত পরিকল্পনা প্রণয়ন করতে পারে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার নিখরচায় রাজ্য/কেন্দ্রশাসিত অঞ্চলগুলিকে কোভিড টিকা যোগান দিয়ে আসছে। সর্বজনীন কোভিড-১৯ টিকাকরণ কর্মসূচির নতুন পর্যায়ে কেন্দ্রীয় সরকার রাজ্য/কেন্দ্রশাসিত অঞ্চলগুলিকে ৭৫ শতাংশ পর্যন্ত টিকার ডোজ সরবরাহ করছে।
এখনও পর্যন্ত রাজ্য/কেন্দ্রশাসিত অঞ্চলগুলিকে কেন্দ্রীয় সরকারের পক্ষ থেকে ৩১ কোটি ১৭ লক্ষ ১ হাজার ৮০০টি টিকার ডোজ সরবরাহ করা হয়েছে। এর মধ্যে অপচয় হওয়া টিকার ডোজ সহ মোট টিকার ডোজের সংখ্যা ২৯ কোটি ৭১ লক্ষ ৮০ হাজার ৭৩৩।
রাজ্য ও কেন্দ্রশাসিত অঞ্চলগুলির কাছে টিকাকরণের জন্য ১ কোটি ৪৫ লক্ষ ২১ হাজার ৬৭টি ডোজ টিকাকরণের জন্য রয়েছে। এছাড়াও, আগামী তিন দিনে রাজ্য/কেন্দ্রশাসিত অঞ্চলগুলিকে আরও ১৯ লক্ষ ১০ হাজার ৬৫০টি টিকার ডোজ সরবরাহ করা হবে।
CG/BD/SB
(Visitor Counter : 112
নতুনওপুনর্নবীকরণযোগ্যজ্বালানিমন্ত্রক
কেন্দ্রীয় রাষ্ট্রায়ত্ত্ব সংস্থা এসইসিআই-এর চব্বিশ ঘণ্টা ৪০০ মেগাওয়াট ক্ষমতাসম্পন্ন পূনর্নবীকরণযোগ্য বিদ্যুৎ প্রকল্পের জন্য বৈদ্যুতিন প্রক্রিয়ায় বিপরীত নিলাম সম্পন্ন
নতুন দিল্লি, ৯ই মে, ২০২০
দেশের পূনর্নবীকরণযোগ্য শক্তির ইতিহাসে এক নতুন অধ্যায় সূচিত হল। নতুন এবং পূনর্নবীকরণযোগ্য জ্বালানী মন্ত্রকের কেন্দ্রীয় রাষ্ট্রায়াত্ত্ব সংস্থা, সোলার এনার্জী কর্পোরেশন অফ ইন্ডিয়া লিমিটেড , ২৪ ঘন্টার জন্য ৪০০ মেগাওয়াট ক্ষমতা সম্পন্ন পূনর্নবীকরণযোগ্য বিদ্যুৎ প্রকল্পের বৈদ্যুতিন প্রক্রিয়ায় বিপরীৎ নিলাম  সম্পন্ন করলো। এই নিলামে প্রথম বছর প্রতি কিলোওয়াট – ঘন্টায় ২ টাকা ৯০ পয়সা বিদ্যুতের মাসুলের দাম ধার্য করা হয়েছে। মেসার্স রিনিউ সোলার পাওয়ার প্রাইভেট লিমিটেড, ৩ ঘন্টার নিলামের পর এই বিদ্যুৎ প্রকল্পের জন্য মনোনিত হয়েছে।
কেন্দ্রীয় বিদ্যুৎ এবং নতুন ও পূনর্নবীকরণযোগ্য জ্বালানী মন্ত্রকের স্বাধীন দায়িত্বপ্রাপ্ত এবং দক্ষতা বিকাশ ও শিল্পোদ্যোগ মন্ত্রকের প্রতিমন্ত্রী শ্রী আর. কে. সিং, এই তথ্য জানিয়েছেন। এই প্রকল্পের থেকে উৎপাদিত বিদ্যুৎ এনডিএমসি ২০০ মেগাওয়াট এবং দমন, দিউ, দাদরা ও নগরহাভেলীকে ২০০ মেগাওয়াট করে বিদ্যুৎ সরবরাহ করা হবে।
বায়ুশক্তি এবং সৌরশক্তি থেকে উৎপাদিত এই বিদ্যুতের মাসুল বার্ষিক ৩ শতাংশ হারে ১৫ বছর পর্যন্ত বৃদ্ধি পাবে। অর্থাৎ এই প্রকল্পে বিদ্যুৎএর মাসুল প্রচলিত বিদ্যুতের থেকে অনেক আকর্ষণীয় হবে। বিদ্যুৎ উৎপাদন সংস্থা থেকে নির্ধারিত বিদ্যুতের কমপক্ষে ৮০ শতাংশ বছরে এবং প্রতিমাসে ৭০ শতাংশ করে সরবরাহ করতেই হবে। তা না হলে, মাসুল বৃদ্ধির শর্তটি প্রত্যাহার করে নেওয়া হবে।
CG/CB/SFS
(Visitor Counter : 183
প্রধানমন্ত্রীরদপ্তর
শ্রী অম্রুতভাই কড়ীওয়ালার প্রয়াণে প্রধানমন্ত্রীর শোক প্রকাশ
নয়াদিল্লী, ১২ জুন, ২০২১
প্রধানমন্ত্রী শ্রী নরেন্দ্র মোদী শ্রী অম্রুতভাই কড়ীওয়ালার প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, ‘আরএসএসের গুজরাট প্রান্ত নেতা শ্রী অম্রুতভাই কড়ীওয়ালার মৃত্যুতে আমি শোকাহত। বিভিন্ন সামাজিক কাজে ওঁর অবদান স্মরণীয় হয়ে থাকবে। তাঁর বিদেহী আত্মার শান্তি কামনা করি... ওঁ শান্তি।।’
CG/CB/NS
(Visitor Counter : 79
কর্মী, জন-অভিযোগএবংপেনশনমন্ত্রক
পুরনো পেনশন প্রকল্প পুনঃপ্রচলন
নতুন দিল্লি, ২৪ মার্চ, ২০২২
২০০৪ সালের পয়লা জানুয়ারি, অর্থ মন্ত্রকের  মাধ্যমে কেন্দ্রীয় সরকারী কর্মচারীদর জন্য জাতীয় পেনশন প্রকল্প চালু করা হয়। কেন্দ্রীয় সরকারের চাকরিতে  যোগদানকারী সমস্ত নতুন প্রার্থীদের জন্য এটি চালু হয়।
জাতীয় পেনশন ব্যবস্থাপনা চালু হওয়ার পর ১৯৭২ সালের কেন্দ্রীয় সিভিল সার্ভিস  বিধি সংশোধন করা হয়।এর ফলে, ১৯৭২ সালের কেন্দ্রীয় সিভিল সার্ভিস  বিধির আওতায় পুরনো পেনশন প্রকল্পের সুবিধাগুলি সংশোধিত নিয়মের অধীনে ২০০৪ সালে পয়লা জানুয়ারি বা তার পরে কর্মে যোগদানকারী কেন্দ্রীয় সরকারের সিভিল সার্ভন্টদের জন্য গ্রহণ যোগ্য নয়।
২০০৪ সালের পয়লা জানুয়ারি বা তার পরে কাজে যোগদানকারী কেন্দ্রীয় সরকারি সিভিল সার্ভন্টদের জন্য পুরনো পেনশন প্রকল্প পুনরায় চালু করার কোনো প্রস্তাব কেন্দ্রীয় সরকারের বিবেচনাধীন নেই। জাতীয় পেনশন প্রকল্প এখন ২০১৩ সালের পিএফআরডিএ আইনের আওতায় আওতাভুক্ত।
রাজ্যসভায় আজ লিখিত উত্তরে এই তথ্য জানিয়েছেন কর্মীবর্গ, গণঅভিযোগ ও পেনশন এবং প্রধানমন্ত্রী দপ্তরের প্রতিমন্ত্রী ডাঃ জিতেন্দ্র সিং।
CG/SS/SKD/
(Visitor Counter : 183
প্রধানমন্ত্রীরদপ্তর
সুলতান কাবোস বিন সঈদ আল সঈদ – এর প্রয়াণে প্রধানমন্ত্রীর শোক প্রকাশ
নয়াদিল্লি, ১১ জানুয়ারি, ২০২০
সুলতান কাবোস বিন সঈদ আল সঈদ – এর প্রয়াণে শোক প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, “সুলতান কাবোস বিন সঈদ আল সঈদ – এর প্রয়াণের খবর শুনে আমি মর্মাহত। তিনি ছিলেন এমন একজন স্বপ্নদর্শী নেতা এবং দেশনায়ক, যিনি ওমানকে এক আধুনিক ও সমৃদ্ধশালী দেশে রূপান্তরিত করেছিলেন। তিনি আমাদের এই অঞ্চলে এবং বিশ্বে শান্তির পথপ্রদর্শক ছিলেন।
সুলতান কাবোস ছিলেন, ভারতের প্রকৃত বন্ধু। ভারত এবং ওমানের মধ্যে কৌশলগত অংশীদারিত্বের সম্পর্ক উন্নয়নে সুদৃঢ় নেতৃত্ব দিয়েছিলেন। আমি সর্বদাই তাঁর কাছ থেকে উষ্ণ আন্তরিকতা পেয়েছি। তাঁর আত্মার শান্তি কামনা করি”।
CG/SS/SB
(Visitor Counter : 63
শিল্পওবাণিজ্যমন্ত্রক
১৯তম ভারত – সুইডিশ যৌথ আয়োগের বৈঠকে যোগ দিতে বাণিজ্য ও শিল্প মন্ত্রী স্টকহোমে
নয়াদিল্লি, ২৪ অক্টোবর, ২০১৯
বাণিজ্য, শিল্প ও রেল মন্ত্রী শ্রী পীযূষ গোয়েল বলেছেন, ভারত এবং সুইডেনের মধ্যে সম্পর্ক অত্যন্ত দৃঢ় এবং আঞ্চলিক ও আন্তর্জাতিক ক্ষেত্রে সহযোগিতার বিষয়টিও উল্লেখযোগ্য। ১৯তম ভারত – সুইডিশ যৌথ আয়োগের বৈঠকে যোগ দিতে শ্রী পীযূষ গোয়েল এখন স্টকহোমে রয়েছেন। অর্থনৈতিক, শিল্প এবং বিজ্ঞান ক্ষেত্রে সহযোগিতার জন্য এই যৌথ আয়োগ। শ্রী গোয়েলের সঙ্গে গেছেন ভারতীয় বাণিজ্য প্রতিনিধি দল। দ্বিপাক্ষিক বাণিজ্য, শিল্প সহযোগিতা বাড়াতে আলোচনা হবে দু’দেশের শিল্প ও বাণিজ্য প্রতিনিধিদের মধ্যে।
ইনভেস্ট এবি-র চেয়ারম্যান জেকব ওয়ালেনবার্গের আমন্ত্রণে এক মধ্যাহ্নভোজে যোগ দিয়ে বাণিজ্য ও শিল্প মন্ত্রী সেদেশের সরকার ও শিল্প প্রতিনিধিদের সঙ্গে বৈঠক করেন। ঐ মধ্যাহ্নভোজে উপস্থিত ছিলেন সুইডেনের বিদেশ মন্ত্রী, পরিকাঠামো মন্ত্রী প্রমুখ। ভারতের বাজারের নানা সুবিধা নিয়ে আলোচনা হয়। পীযূষ গোয়েল এদেশের বাণিজ্য করার সুবিধাগুলি তুলে ধরেন।
বাণিজ্য ও শিল্প মন্ত্রী সুইডেনের বাণিজ্য ও শিল্প মন্ত্রী শ্রী ইব্রাহিম বেলানের সঙ্গে ভারত সরকারের বিভিন্ন প্রকল্প ও কর্মসূচি নিয়ে আলোচনা করেন। সুলভে প্রযুক্তি সরবরাহ করার জন্য তিনি আবেদন জানান। একই সঙ্গে, তিনি বাণিজ্যে ভারসাম্য বজায় রাখার আশ্বাসও দিয়েছেন সুইডেনকে।
পীযূষ গোয়েল সেদেশের বৈদেশিক বাণিজ্য মন্ত্রী শ্রীমতী অ্যানা হলবার্গের সঙ্গে দেখা করেন। তাঁদের বৈঠকে দ্বিপাক্ষিক বাণিজ্য ও লগ্নি বৃদ্ধি এবং দু’দেশের সম্পর্ককে এগিয়ে নিয়ে যাওয়ার ব্যাপারেও আলোচনা হয়। বাণিজ্য ও শিল্প মন্ত্রী তাঁদের ভারতের উদার বিদেশি প্রত্যক্ষ বিনিয়োগ নীতি সম্পর্কে জানান। তিনি বলেন, উদ্ভাবন ও প্রযুক্তিতে সুইডেনের দক্ষতা ভারতের পরিকাঠামো উন্নয়নে অত্যন্ত গুরুত্বপূর্ণ। পীযূষ গোয়েলের প্রস্তাবিত আগামী পাঁচ বছরে দ্বিপাক্ষিক বাণিজ্যের পরিমাণ ৫০০ কোটি ডলারে নিয়ে যাওয়ার ব্যাপারে ভারতের উদ্যোগের প্রশংসা করেন মন্ত্রী হলবার্গ।
২
সুইডেনের রেল পরিবেশ ব্যবস্থার বিভিন্ন নেতা পীযূষ গোয়েলের সঙ্গে গোলটেবিল বৈঠকে যোগ দেন। সেখানে বিভিন্ন সুইডিশ কোম্পানির প্রতিনিধিরা উপস্থিত ছিলেন। নতুন নতুন প্রযুক্তি তাঁরা কি উদ্ভাবন করেছেন, সেটার সম্পর্কে জানান এবং ভারতে সেগুলির ব্যবহার প্রসঙ্গে অবহিত করেন। সেখানকার রেল যোগাযোগ ব্যবস্থার আধুনিকীকরণ এবং বেসরকারিকরণ বিষয়েও আলোচনা হয়। ঐ দেশের ক্ষুদ্র রেলপথ সংস্থাগুলি ভারতীয় রেলকে কিভাবে সাহায্য করতে পারে, সে বিষয়ও আলোকপাত করা হয়। শ্রী গোয়েল সব সংস্থাকেই তাদের নতুন ও উদ্ভাবনী প্রযুক্তি নিয়ে এদেশে আসার আমন্ত্রণ জানান, যাতে ভারতীয় রেল ব্যয় সঙ্কোচ ও অন্যান্য বিষয়েও উপকৃত হতে পারে।
CG/AP/SB
(Visitor Counter : 36
প্রধানমন্ত্রীরদপ্তর
মহিলাদের ব্যক্তিগত গলফ বিভাগে রৌপ্য পদক জয়ের জন্য অদিতি অশোক-এর প্রশংসায় প্রধানমন্ত্রী
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী হ্যাংঝাউ-এ এশিয়ান গেমসে মহিলাদের ব্যক্তিগত গলফ বিভাগে অদিতি অশোক-এর রৌপ্য পদক জয়ে আনন্দ প্রকাশ করেছেন।
এক্স হ্যান্ডেলে এক পোস্টে প্রধানমন্ত্রী লিখেছেন :
“@aditigolf-এর সাফল্যের জন্য গর্বিত। এশিয়ান গেমসে মহিলাদের ব্যক্তিগত গলফ বিভাগে তিনি দেশকে রৌপ্য পদক এনে দিয়েছেন। তাঁর ত্যাগ ও নিষ্ঠা প্রশংসনীয়। ভবিষ্যতে তাঁর আরও সাফল্য কামনা করি।”
(PG/MP/DM
বিজ্ঞানওপ্রযুক্তিমন্ত্রক
ইন্ডিয়ান ন্যাশনাল একাডেমি অফ ইঞ্জিনিয়ারিং  যুব আইএনএই শিল্পোদ্যোগী পুরস্কার ২০২০'র মনোনয়ন জমা দেওয়ার জন্য আহ্বান জানিয়েছে
নতুন দিল্লি, ১৫ মে, ২০২০
বিজ্ঞান ও প্রযুক্তি বিভাগের  অন্তর্গত গুডগাঁওএরস্বশাসিত প্রতিষ্ঠান ইন্ডিয়ান ন্যাশনাল একাডেমি অফ ইঞ্জিনিয়ারিং , যুব আইএনএই শিল্পোদ্যোগী পুরস্কার ২০২০'র মনোনয়ন জমা দেওয়ার জন্য আহ্বান জানিয়েছে। পুরস্কার হিসেবে দেওয়া হবে কৃতিত্বের স্বীকৃতিস্বরূপ মানপত্র ও নগদ দুই লক্ষ টাকা। নির্বাচিত একক প্রার্থী বা তিন ব্যক্তির বেশি নয় এমন গোষ্ঠীর মধ্যে এই পুরস্কার ভাগ করে দেওয়া হবে।
তরুণ ইঞ্জিনিয়ারদের মধ্যে উদ্ভাবন এবং উদ্যোগকে উৎসাহ দিতে ও তাদের কাজের স্বীকৃতি দেওয়ার জন্য প্রতি বছর দু'জন প্রার্থীকে এই পুরষ্কার প্রদান করা হয়। ইঞ্জিনিয়ারিং ক্ষেত্রে উদ্ভাবন এবং ধারণাগুলি যা শিল্পে বাস্তবায়িত হয়েছে এবং নতুন প্রক্রিয়া বা পণ্য ক্ষেত্রে প্রয়োগ করা গেছে তাদেরই এই পুরস্কারের জন্য অগ্রাধিকার দেওয়া হয়। তবে তার বয়স চলতি বছরের ১ জানুয়ারী পর্যন্ত ৪৫ বছরের মধ্য হতে হবে। তবেই সে এই পুরস্কারে বিবেচনার জন্য যোগ্য হবেন।
উদ্ভাবক এবং উদ্যোক্তা উভয়কেই এই পুরস্কারের জন্য গুরুত্ব দিয়ে বিবেচনা করা হবে।তবে শিক্ষা ক্ষেত্র / গবেষণা বা শিল্প সংস্থায় কাজ করা যে ব্যক্তির ইঞ্জিনিয়ারিং / প্রযুক্তি ধারণাগুলি স্টার্ট-আপ সংস্থায় সফল ভাবে কার্যকর করা হয়েছে তাদেরকে এই পুরস্কারে অগ্রাধিকার দেওয়া হবে।
ইন্ডিয়ান ন্যাশনাল একাডেমি অফ ইঞ্জিনিয়ারিং , যুব আইএনএই শিল্পোদ্যোগী পুরস্কার ২০২০'র মনোনয়ন জমা দেওয়ার জন্য আইএনএই অনুসরণকারী অন্যান্য শিক্ষা প্রতিষ্ঠানকে চিঠি পাঠিয়েছে। এছাড়াও, বিজ্ঞান ও প্রযুক্তি বিভাগের  অন্তর্গত বিভিন্ন শিক্ষা প্রতিষ্ঠান, আইআইটি গবেষণা পার্ক, স্টার্ট-আপ সংস্থা, অতি ক্ষুদ্র, ক্ষুদ্র, মাঝারি শিল্প উদ্যোগ সংস্থাকেও মনোনয়ন জমা দেওয়ার জন্য আহ্বান জানিয়েছে।
আইএনএই ওয়েবসাইটে মনোনয়ন জমা নেওয়ার কাজ শুরু হয়েছে এবং মনোনয়ন জমা দেওয়ার শেষ তারিখ ৩০ জুন। আগ্রহী প্রার্থীরা আরও তথ্যের জন্য http://www.inae.in/ দেখতে পারেন।
(CG/SS
স্বাস্থ্যওপরিবারকল্যাণমন্ত্রক
কোভিড–১৯ এর সর্বশেষ তথ্য
নতুন দিল্লি, ২০ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বরাষ্ট্র মন্ত্রকের নির্দেশ অনুসারে ২০ এপ্রিল থেকে সরকারী দপ্তরে কাজ শুরু হয়েছে। তবে, স্বাস্থ্য ও পরিবার কল্যাণ মন্ত্রক, আধিকারিক এবং কর্মীদের পরামর্শ দিয়েছেন, করোনা ভাইরাসের প্রতিরোধে তারা যেন, সুরক্ষামূলক ব্যবস্থা গ্রহণ করেন। এরমধ্যে রয়েছে –
• মুখ ঢেকে রাখার জন্য কাপড় ব্যবহার করা।
• সংক্রমণ প্রতিরোধী নিয়মকানুন মেনে চলা।
• ঘন ঘন সাবান ও জল দিয়ে হাত ধুতে হবে অথবা অ্যালকোহল ভিত্তিক হ্যান্ডরাব বা স্যানিটাইজার ব্যবহার করতে হবে।
• শারীরিক দূরত্ব বজায় রেখে চলতে হবে।
• ৫ অথবা তার বেশি মানুষ এক জায়গায় জড়ো হবেন না।
গত ৭ দিনে কোভিড–১৯ এ দ্বিগুণ হারে সংক্রমিতের সংখ্যাটির হিসেব পর্যালোচনা করা হয়েছে। দেখা যাচ্ছে, লকডাউনের আগে যেখানে ৩.৪ দিনে সংক্রমিতের সংখ্যা দ্বিগুণ হচ্ছিল, ১৯ এপ্রিলের হিসেব আনুযায়ী এখন সেটি ৭.৫ দিনে দ্বিগুণ হচ্ছে। জাতীয় পরিস্থিতির বিচারে ১৮টি রাজ্য ও কেন্দ্রশাসিত অঞ্চলে সংক্রমণের হার দ্বিগুণ হচ্ছে, অনেক কম সময়ে। যেখানে সর্বভারতীয় স্তরে ৭.৫ দিনে সংক্রমণের হার দ্বিগুণ হচ্ছে, সেখানে দিল্লিতে ৮.৫ দিন, কর্ণাটকে ৯.২ দিন, তেলেঙ্গানায় ৯.৪ দিন, অন্ধ্রপ্রদেশে ১০.৬ দিন, জম্মু-কাশ্মীরে ১১.৫ দিন, পঞ্জাবে ১৩.১ দিন, ছত্তিশগড়ে ১৩.৩ দিন, তামিলনাডুতে ১৪ দিন, বিহারে ১৬.৪ দিনে সংক্রমিতের সংখ্যা দ্বিগুণ হচ্ছে।
যে সব রাজ্য ও কেন্দ্রশাসিত অঞ্চলে ২০ – ৩০ দিনের মধ্যে সংক্রমণের হার দ্বিগুণ হচ্ছে, সেগুলি হল –
• আন্দামান ও নিকোবর দ্বীপপুঞ্জ – ২০.১ দিন।
• হরিয়ানা – ২১ দিন।
• হিমাচলপ্রদেশ – ২৪.৫ দিন।
• চন্ডীগড় – ২৫.৪ দিন।
• অসম – ২৫.৮ দিন।
• উত্তরাখন্ড – ২৬.৬ দিন।
• লাদাখ – ২৬.৬ দিন।
ওডিশায় ৩৯.৮ দিনে এবং কেরালায় ৭২.২ দিনে সংক্রমিতের সংখ্যা দ্বিগুণ হয়েছে।
গোয়ায় সমস্ত কোভিড আক্রান্ত রোগী সুস্থ হয়ে বাড়ি ফিরে গেছেন। এখন সে রাজ্যে কোভিড – ১৯ এ সংক্রমিত কোনো ব্যক্তি নেই। গত ২৮ দিনে পুডুচেরির মাহে, কর্ণাটকের কোডাগু এবং উত্তরাখন্ডের পাউড়ি গাড়োয়াল জেলায় নতুন করে কোনো সংক্রমণের খবর পাওয়া যায় নি। গত ১৪ দিনে ২৩ রাজ্য এবং কেন্দ্রশাসিত অঞ্চলে ৫৯টি জেলায় নতুন করে কোনো সংক্রমণের খবর পাওয়া যায় নি। এই তালিকায় নতুন যে সমস্ত জেলাগুলি যুক্ত হয়েছে, সেগুলি হল – রাজস্থানের দুঙ্গারপুর এবং পালি জেলা, গুজরাটের জামনগর এবং মোরবি জেলা, গোয়ার উত্তর গোয়া জেলা এবং ত্রিপুরার গোমতী জেলা।
শেষ পাওয়া খবরে দেশে আক্রান্তের সংখ্যা ১৭,২৬৫ জন। মারা গেছেন ৫৪৩ জন। সুস্থ হয়ে বাড়ি ফিরে গেছেন ২৫৪৭ জন। অর্থাৎ মোট আক্রান্তের ১৪.৭৫ শতাংশ সুস্থ হয়ে বাড়ি ফিরেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
পেট্রোলিয়ামওপ্রাকৃতিকগ্যাসমন্ত্রক
২০১৮’র জৈব জ্বালানী সংক্রান্ত জাতীয় নীতির সংশোধনী প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ১৮ মে, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০১৮’র জৈব জ্বালানী সংক্রান্ত জাতীয় নীতির সংশোধনী প্রস্তাবটি অনুমোদিত হয়েছে।
পেট্রোলিয়াম ও প্রাকৃতিক গ্যাস মন্ত্রক ২০১৮’র ৪ঠা জুন জৈব জ্বালানী সংক্রান্ত জাতীয় নীতির বিজ্ঞপ্তি প্রকাশ করে। ২০০৯ সালের নতুন ও পুনর্নবীকরণযোগ্য জ্বালানী মন্ত্রকের জৈব জ্বালানী সংক্রান্ত জাতীয় নীতির পরিবর্তে এই নীতি গৃহীত হয়।
জৈব জ্বালানী ক্ষেত্রে বেশ কিছু অগ্রগতির কারণে ন্যাশনাল বায়োফুয়েল কো-অর্ডিনেশন কমিটি  বিভিন্ন সিদ্ধান্ত গ্রহণ করেছে। এর মধ্যে উল্লেখযোগ্য: জৈব জ্বালানীর উৎপাদন বৃদ্ধি এবং স্ট্যান্ডিং কমিটির সুপারিশ অনুযায়ী ইথানল মিশ্রিত পেট্রোলে ২০২৩ সালের পয়লা এপ্রিল থেকে ইথানলের মিশ্রণের পরিমাণ সর্বোচ্চ ২০ শতাংশ পর্যন্ত করতে হবে। এর জন্য জৈব জ্বালানী সংক্রান্ত জাতীয় নীতিতে সংশোধনের প্রয়োজন।
জৈব জ্বালানীর বিষয়ে জাতীয় নীতিতে যে সংশোধনগুলি অনুমোদিত হয়েছে, সেগুলি হ’ল:
১) জৈব জ্বালানীর উৎপাদনে আরও বেশি জৈব পদার্থের মিশ্রণ ব্যবহারের অনুমোদন।
২) ২০২৫-২৬ ইথানল সরবরাহ বর্ষে ইথানল মিশ্রিত পেট্রোলে ইথানল মিশ্রণের পরিমাণের লক্ষ্যমাত্রা ২০ শতাংশ ধার্য করা হয়েছে।
৩) দেশে ‘মেক ইন ইন্ডিয়া’ কর্মসূচির আওতায় জৈব জ্বালানীর উৎপাদনে উৎসাহদানের জন্য বিশেষ অর্থনৈতিক অঞ্চল/রপ্তানি-নির্ভর সংস্থাগুলিকে উৎসাহিত করা হবে।
৪) এনবিসিসি-তে নতুন সদস্য অন্তর্ভুক্ত করা।
৫) নির্দিষ্ট ক্ষেত্রে জৈব জ্বালানী রপ্তানিতে অনুমতি।
৬) এনবিসিসি-র বৈঠকে গৃহীত সিদ্ধান্ত অনুযায়ী, নতুন নীতিতে বেশ কিছু সংযোজন বা বিয়োজনের সংস্থান থাকছে।
এই প্রস্তাবটি বাস্তবায়িত হলে দেশীয় প্রযুক্তির ব্যবহার বৃদ্ধি পাবে। এর মাধ্যমে ‘মেক ইন ইন্ডিয়া’র কর্মসূচির বাস্তবায়ন হবে। এর ফলে, আরও কর্মসংস্থান সৃষ্টি হবে।
বর্তমান জৈব জ্বালানী সংক্রান্ত জাতীয় নীতিটি ২০১৮ সাল থেকে কার্যকর হয়েছে। নতুন সংশোধনী প্রস্তাব ‘মেক ইন ইন্ডিয়া’ কর্মসূচিকে সহায়তা করবে, পেট্রো পণ্যের আমদানি-নির্ভরতা কমাবে এবং আরও বেশি জৈব জ্বালানী উৎপাদনে উৎসাহ যোগাবে। যেহেতু জৈব জ্বালানী উৎপাদনে জৈব পদার্থের মিশ্রণে উৎসাহ দেওয়া হচ্ছে। এর ফলে, ২০৪৭ সালের মধ্যে প্রধানমন্ত্রী স্বপ্ন বাস্তবায়নে ভারত জ্বালানী ক্ষেত্রে আত্মনির্ভর হয়ে উঠবে।
CG/CB/SB
(Visitor Counter : 61